《题雪窗示璿庆》
明代·吴与弼

笃志宜师古，深功贵自今。弄丸元是熟，添火戒非钦。

历历圣贤对，昭昭上帝临。老怀何所祷，细写雪窗吟。

作者简介：（1391—1469）江西崇仁人，初名梦祥，字子傅，吴溥子。十九岁即决心专治程朱理学，不应科举。天顺元年以石亨荐，授左谕德，固辞不拜。所著《日录》，悉言生平所得。胡居仁、陈献章、娄谅等均其弟子。学者称康斋先生，有《康斋文集》。